Rating “Snowdrop” Kembali Meningkat, “The King Of Tears, Lee Bang Won” Cipta Rekod Peribadi
Selepas menyaksikan trend penurunan untuk beberapa episod, rating drama Snowdrop kembali meningkat pada episod terbaru. Menurut Nielsen Korea (via Soompi), episod terbaru drama JTBC itu merekodkan rating 3.3 peratus, peningkatan 1.4 peratus berbanding episod sebelumnya. Turut menyaksikan peningkatan adalah drama tvN Bulgasal dengan rating 4.1 peratus untuk episod terbaru.  Sementara itu, drama KBS The King of Tears, Lee Bang Won berjaya mencapai angka dua digit buat pertama kalinya untuk mencapai tahap tertinggi sepanjang siarannya. Episod terbaru drama tersebut mencatatkan purata rating 10.2 peratus, yang tertinggi setakat ini.  The King of Tears, Lee Bang Won  Turut mencapai rating penonton tertinggi adalah drama TV Chosun, Uncle yang merekodkan rating 6.3 peratus untuk episod terbaru.  Akhir sekali, rating drama popular KBS 2TV Young Lady and Gentlemen melonjak ke tahap 34.4 peratus untuk episod terbaru, sekaligus mempertahankan kedudukan sebagai program yang paling ramai penonton di semua saluran pada hari Sabtu. 